दिल्ली के तिमारपुर इलाके में 28 तारीख को मिली करीब 11 साल की बच्ची की लाश के मामले में पुलिस ने एक पति-पत्नी को गिरफ्तार किया है. गिरफ्तार पति-पत्नी का नाम रजब और रुक्सार है. पुलिस का कहना है कि 11 साल की बच्ची अपने परिवार के साथ दिल्ली के वेलकम इलाके में रहती थी. 22 तारीख को बच्ची ट्यूशन पढ़ने पड़ोस में गई थी, लेकिन वह घर नहीं लौटी. इसके बाद परिवार ने 22 तारीख को दिल्ली के वेलकम थाने में केस दर्ज करवाया.